’n Teks begin by ’n skrywer – Teksredaksie
’n Huis of ’n masjien word gebou aan die hand van ’n vooraf getekende plan, al is dit net ’n ruwe skets. Sonder ’n basiese idee ontstaan geen teks nie. Wanneer jy die moeite doen om woorde te tik of te skryf? Wat is jou doel met die skryf. ’n E-pos? ’n Inkopielys, vir jouself, vir iemand anders? ’n Werksaansoek of bedankingsbrief? ’n Gedig, ’n liefdesverhaal, die volgende groot Afrikaanse roman?
Vir bemarking en reklame kan verskillende middele oorweeg en aangewend word om die teikenleser of -gebruiker se aandag te trek, dit op die inhoud te vestig en dit so lank as moontlik te behou:
Is dit iemand wat ’n papierboek bo ’n e-boek verkies, of andersom? Is dit iemand wat data kan bekostig en aanlyn (wil) lees? Hoe dan liefs? Op rekenaar, tablet, slimfoon? Is dit iemand wat ’n liefdesroman bo literêre fiksie verkies, niefiksie bo fiksie, en so meer? Is dit iemand wat heeldag aan die beweeg is; daarom liewer na ’n podsending wil luister as ’n blog wil lees?